****

**JONIŠKIO R. SKAISTGIRIO GIMNAZIJOS**

**DIREKTORIUS**

**ĮSAKYMAS**

**DĖL ATNAUJINAMO UGDYMO TURINIO ĮGYVENDINIMO JONIŠKIO R. SKAISTGIRIO GIMNAZIJOJE KOORDINAVIMO KOMANDOS SUDARYMO**

2022 m sausio 31 d. Nr. V-6

Skaistgirys

Atsižvelgdama į Joniškio r. Skaistgirio gimnazijos mokytojų tarybos posėdžio nutarimą (protokolas 2022-01-25, Nr. PT-1),

1. S u d a r a u atnaujinamo ugdymo turinio įgyvendinimo Joniškio r. Skaistgirio gimnazijoje koordinavimo komandą:

1.1. Sigita Pocienė, direktoriaus pavaduotoja ugdymui – komandos vadovė;

1.2. Angela Lapienė, etikos ir pilietinio ugdymo mokytoja – ugdymo turinio atnaujinimo viešinimo ir sklaidos organizatorė;

1.3. Jurgita Baranauskienė, anglų kalbos mokytoja – narys;

1.4. Lina Šliaupienė, pradinių klasių mokytoja – narys;

1.5. Laura Ramanauskienė, geografijos ir istorijos mokytoja – narys;

1.6. Irina Janulienė, lietuvių k. ir literatūros mokytoja – narys.

2. P a v e d u atnaujinamo ugdymo turinio įgyvendinimo komandai (toliau – komanda) vykdyti šias funkcijas:

2.1. parengti gimnazijos veiksmų ir priemonių planą, skirtą sėkmingai pasiruošti atnaujintų bendrųjų programų diegimui;

2.2. telkti mokytojus ruoštis ugdymo proceso iššūkiams, sutelkiant dėmesį į mokinio kompetencijų ugdymą mokomuoju dalyku;

2.3. kartu su mokyklos bendruomene pradėti ieškoti geriausių sprendimų / susitarimų, kaip, panaudojant vietos socialinį ir kultūrinį potencialą, atnaujintą ugdymo turinį „atvesti iki mokinio“;

2.4. telkti ir įgalinti mokytojus kolegialiai / profesiniuose tinkluose ruoštis tobulinti dalykines ir profesines kompetencijas, kurių reikės dirbant pagal atnaujintas BP;

2.5. sistemingai teikti informaciją apie pasirengimo vyksmą visiems suinteresuotiems gimnazijoje.

3. N u r o d a u komandos nariams dalyvauti NŠA organizuojamuose informaciniuose renginiuose ir mokymuose.

4. P a s i l i e k u įsakymo kontrolę sau.

Direktorė Edita Aukselienė